
РЕПУБЛИКА БЪЛГАРИЯ


Министерство на околната среда и водите

БАСЕЙНОВА ДИРЕКЦИЯ „ЧЕРНОМОРСКИ РАЙОН“

С Ъ О Б Щ Е Н И Е
На основание чл. 62а, ал.1 от Закона за водите, 

директорът на Басейнова дирекция „Черноморски район“ ОБЯВЯВА : 

инициатива на АГЕНЦИЯ „ПЪТНА ИНФРАСТРУКТУРА“, 

за ползване на воден обект – река ДВОЙНИЦА
	1. Цел на заявеното използване:
	Изпълнение на обект: Обособена позиция № 4, Обект: Път III-906: „Път I-9/Старо Оряхово–Обзор/-Гюльовца-Каблешково- I-9“, Участък: ВТОРИ участък от км 10+400 до км 34+100, Съоръжение: Мост над р. Двойница при км 13+620.

	 2. Воден обект и код на водното
тяло – предмет на използването:
	река Двойница
код: BG2SE400R004

	2а. Фактически основания, при които се издава разрешителното, включително състояние на водното тяло, определените цели и мерки в действащите планове за управление на речните басейни и планове за управление на риска от наводнения, имащи отношение към разрешителното, и друга специфична информация, определена в наредбите по чл. 135, ал. 1, т. 1а, 2 и 13.


	Заявление с вх. № РР-5883/29.09.2022 г. на  АГЕНЦИЯ „ПЪТНА ИНФРАСТРУКТУРА“;
Заявеното ползване на воден обект попада в обхвата на повърхностно водно тяло с код: BG2SE400R004 и наименование: „I участък - река Двойница от извора до след село Дюлино и II участък- река Еркешка от извора до вливане в река Двойница“, определено в добро екологично състояние и без данни за химично състояние. Тялото не е определено в риск без приложено изключение за постигане на целите. За тялото са поставени цели свързани със запазване на добро екологично състояние и постигане и запазване на добро химично състояние.

В Програмата от мерки към ПУРБ 2016-2021 г. са предвидени следните мерки имащи отношение с характера на предвидените дейности:

· Мярка: „Предотвратяване на влошаването на състоянието на водите от проекти и дейности на етап инвестиционни предложения“ с предвидено действие: „Оценка на допустимостта на нови инвестиционни намерения съгласно ПУРБ.

· Мярка: „Опазване на химичното състояние на подземните води от замърсяване и влошаване” с предвидено действие: „Забрана за извършването на дейности водещи до отвеждането в подземните води на опасни вещества“.

· Мярка: „Предотвратяване на отвеждането на приоритетни вещества в подземните води“ с предвидено действие: „Забрана или ограничаване на дейности, които увеличават риска за пряко или непряко отвеждане на приоритетни и опасни вещества или други замърсители в подземните води, включително разкриването на подземните води на повърхността, чрез изземване на отложенията и почвите, покриващи водното тяло“.

· Мярка: „Намаляване на дифузното замърсяване от промишлени дейности“ с предвидено действие: „Забрана на миенето и обслужването на транспортни средства и техника в крайбрежните заливаеми ивици и принадлежащите земи на водохранилищата“.

В Програмата от мерки на ПУРН 2016-2021 г. няма заложени конкретни мерки, касаещи ИП, но са заложени основни мерки за намаляване на риска от наводнения на ниво район за басейново управление.

Територията на ИП не попада в обхвата на определен РЗПРН съгласно ПУРН 2016-2021 г., както и не попада в обхвата на актуализираните РЗПРН за периода 2022-2027 г., съгласно Заповед №РД-803/10.08.2021 г. на Министъра на околната среда и водите. ИП отстои на около 300 м. от РЗПРН с код: BG2_APSFR_SE_01 и наименование: Бяла - Оризаре. 

Мерки  съгласно  Становище  по  екологична  оценка №2-1/2016 г. на МОСВ:

· „Предвижданията на Общите устройствени планове на общините да бъдат съобразени с анализирания и моделиран обхват при сценарий на вероятност на 20-годишната вълна“.

· „При условие, че предвидените в плана мерки за защита от наводнения ще се прилагат в санитарно-охранителните зони на водоизточници за питейно-битови цели или минерални води, същите следва да се съобразяват с режимите на ограниченията и забраните в тези зони“. 

· „При прилагане на мерките, свързани със строителство, да не се допуска замърсяване на речните легла със строителни материали и гориво-смазочни материали от строителната техника“.

· „Преди започването на дейностите по проектите за почистване на бреговете на реките, свързани със строително-монтажни работи или отнемане на земен пласт, залесяване на гола площ във вододайни зони, изграждане на защитен горски пояс, залесяване на бреговете и надзаливаемите тераси с дървесни видове, изграждане на земно-насипни диги или комбинация на диги и залесяване, изграждане на нови канализационни мрежи и нови корекции на речните корита да се уведомяват съответните музеи, които могат да предоставят необходимата информация за археологическите обекти на културно-историческото наследство“. 

· „Ако при реализацията на дейности, свързани с нарушаване целостта на земния пласт се открият и неизвестни недвижими структури и движими находки, които имат признаци на културни ценности, дейността временно се спира, съгласно чл. 160 от Закона за културното наследство и се прилага разпоредбата на чл. 72 от същия Закон“. 

Допълнителна информация е представена в раздел „ПУРН“, Приложение №18 Програма от мерки за РЗПРН и Приложение №26 Мерки за изпълнение при прилагане на ПУРН, съгласно Становище по екологична оценка №2-1/2016 г. на МОСВ, публикувана на интернет страницата на БДЧР.

	3. Системи или съоръжения, чрез които ще се реализира използването:
	За рехабилитацията на мостовата конструкция на река Двойница при км 13 + 620 са предвидени демонтаж на съществуващи парапети, премахване на бетонни „клоцове“, разваляне и премахване на съществуващи асфалтови и трошенокаменни настилки, разваляне на стоманобетонови тротоарни блокове и дилатационни фуги, обрушване на неструктуриран бетон и замазки по долното строене (стълбове, устои и крила), посредством водно бластриране или пясъкоструене, почистване на зоните с корозирала армировка по връхната конструкция (главни греди, напречни греди и пътна плоча) и полагане на антикорозионен защитен слой на същите.
Нова пътна плоча ще се изгради върху съществуващата, като  връзката се осъществява с химически анкерни връзки. Под мостовата конструкция се оформя бетоново дъно с едностранен наклон. Запазват се съществуващите устои, като зад същите се изпълняват нови стоманобетонни преходни плочи изолирани с XPS 50мм между крилото и преходната плоча. Ще се монтират нови стоманобетонови блокове, като във фугите им ще се положи водоплътна лента, армировъчният скелет на връхната конструкция ще се усили с карбонови платна в двете направления, ще се монтират чугунени отводнителни тръби, а за осигуряване безопасния преход - предпазни стоманени огради с ръкохватки за пешеходен парапет. След оформяне на подготвителните пластове, пътните платна ще се хидроизолират и ще се положат  два пласта асфалтова настилка. За укрепване на откосите на насипните конуси при устоите се предвижда облицоването им с ръчно подредена скална облицовка от ломен камък върху бетонов разтвор. 


	4. Място на използване на водния обект, населено място и ЕКАТТЕ 
	Координатен регистър на характерни точки на обекта в система WGS-84:

С. Дюлино, общ. Бяла, обл. Варна

ЕКАТТЕ: 24739 

	5. Проектни параметри на използването:
	Настоящото техническо решение е за рехабилитация и основен ремонт на съществуващ мост при км 13+620 на път III-906 „(Старо Оряхово - Обзор) - Гюльовица Каблешково - I-9” от км 0+000 до км 34+100. Пътят преминава над река Двойница непосредствено след с. Дюлино, на около 160 м след разклона за с. Попович при км 13+620. Необходимата площ по време на строителните работи е 965 м². Необходимата площ за използване минаваща над водния обект е 405 м². 
Мостът при река Двойница представлява съоръжение с три отвора с единична дължина на отворите 15,95 м + 16,15 м + 15,95 м и обща дължина 48,05 м. Предвижда се новият мост да получи проектен габарит от 8,00 м (мерен между парапетите), чрез уширение на пътната настила до 6,50 м и изграждане на нови пешеходни тротоари с проходима ширина 0,75 м. Предвижда се монтажа на нова комбинирана ОСП, с ръкохватка за пешеходен парапет, с височина 110 см. 
Реката пресича пътя косо, под ъгъл около 70 градуса. Мостът на река Двойница, при км 13+620 е в състояние да провежда оразмерителното водно количество Q1% = 153,314 m³/sec. При преминаване на високи води, пред моста се наблюдава леко покачване на водното ниво, вследствие влиянието на моста и наличието на масивни стълбове в речното корито. Запаса във височина до носещата мостова конструкция за 100 годишната висока вълна е 2,61 м. Проверовъчното водно количество Q0,1%=231,869 m³/sec преминава под моста, като котата на водното ниво в зоната пред моста достига 34.12, което е с 1,88 м по-ниско от  връхната конструкция. И при двете водни количества, течението преминава от сравнително спокойно състояние в подкритичен режим с нарастваща скорост на протичането. Скоростта на течението в зоната на моста за Q1% е в рамките на 3,1-6 м/сек. При преминаване на Q0,1%, скоростта варира между 3,4 и 7 м/сек.

	6. Условия, при които би могло да се предостави правото за използване на водния обект:
	- При изпълнението на строително - монтажните работи да не се допускат дейности създаващи предпоставки за замърсяване на водния обект;

- Да се извърши пълна рекултивация на засегнатите терени до приемане на обекта с държавна приемателна комисия.

	7. Място за представяне на писмени възражения и предложения от заинтерeсованите лица:
	Басейнова дирекция „Черноморски район“,  

гр. Варна, ул. „Ал. Дякович“ № 33

Срок – 14 дни от датата на обявяването.


С уважение, 

Директор на 

Басейнова дирекция "Черноморски район"


Варна 9000, ул. „Ал. Дякович” №33
тел:+359 52/631 447, факс:+359 52/631 448, www.bsbd.org, e-mail:bdvarna@bsbd.org

